Vytautas Juozapaitis (1963)

Vytautas Juozapaitis (g. 1963 m. gruodžio 14 d. Radviliškyje) – Lietuvos operos dainininkas (baritonas), Lietuvos nacionalinio operos ir baleto teatro bei Kauno muzikinio teatro solistas, Lietuvos muzikos ir teatro akademijos profesorius bei Vilniaus kolegijos docentas, „Vytauto Juozapaičio edukacinio kultūros ir meno centro“ steigėjas ir vadovas, Lietuvos Nacionalinės premijos bei visų pagrindinių muzikos ir teatro apdovanojimų laureatas, 2009 m. vėl pripažintas Metų operos solistu, www.diena.lt Operos švyturys V. Juozapaitis: visada buvau pastebimas ir vertinamas  muzikinių televizijos laidų vertinimo komisijų pirmininkas bei žiuri narys. Laikomas garsiausiu šiuolaikiniu Lietuvos baritonu.www.alfa.lt Uostamiesčio muzikiniame teatre – koncertinis „Rigoleto“ atlikimas

2012 m. spalio 14 d. vykusiuose Lietuvos Respublikos Seimo rinkimuose kandidatavo kartu su TS-LKD partija Radviliškio vienmandatėje rinkimų apygardoje ir po pirmojo rinkimų rato pateko į Seimą pagal konservatorių partijos sąrašo 9-ąjį numerį. Laimėjo 2016 m. Lietuvos Respublikos Seimo rinkimuose.

 Biografija 
Gimė 1963 m. pedagogų – rusų kalbos mokytojos ir matematikos mokytojo – šeimoje, www.alfa.lt. Juozapaičių „mafija“ plečiasi senelis iš mamos pusės – italas. Besimokydamas vidurinėje, mokyklos ansamblyje buvo perkusininku – 5 metus grojo būgnais, vėliau pradėjo lankyti vokalo būrelį Mokytojų namuose ir buvo įkalbėtas studijuoti dainavimąwww.durys.daily.lt Garsusis baritonas ir Klaipėdos Brass kvintetas koncertavo drauge  ir 1980 m. tapo „Dainų dainelės“ laureatu. 1981 m. baigė Radviliškio Gražinos vidurinę mokyklą. 1989 m. baigė vokalo studijas Lietuvos valstybinėje konservatorijoje (dab. Lietuvos muzikos ir teatro akademija) prof. V. Prudnikovo klasę ir debiutavo Kauno muzikiniame teatre Fredžio vaidmeniu F. Loewe miuzikle „Mano puikioji ledi“, o 1990 m. Lietuvos nacionaliniame operos ir baleto teatre – Volframo vaidmeniu R. Wagnerio operoje „Tanhoizeris“.

V. Juozapaičio vokalo mokytojai – Juozas Taunys, Valerijonas Indrikonis, Vladas Česas, Vladimiras Prudnikovas.www.vaga.lt Vytautas Juozapaitis: esu muzikuojantis filosofas megėjas 1992–1993 m. atlikėjas stažavosi Europos operinio ir vokalinio meno centre Belgijoje (ECOV), taip pat pas Marleną Malas (Niujorkas, JAV) bei baritoną Tom Krause (Suomija).

Nuo 1990 m. – Lietuvos nacionalinio operos ir baleto teatro solistas (1999–2001 m. – dar ir direktorius), nuo 1996 m. – Lietuvos muzikos ir teatro akademijos Solinio dainavimo katedros docentas, o nuo 2010 m. – profesorius, nuo 2006 m. – dar ir Vilniaus kolegijos Menų fakulteto docentas. 2005 m. stažavosi pagal tarptautinę Leonardo da Vinči programą Barselonos „Gran Teatro del Liceu“ (Ispanija) operos teatre kaip operos vadybininkas.

Turi staliaus diplomą, taip pat yra Mykolo Romerio universiteto Strateginio valdymo ir politikos fakulteto Teisės ir valdymo specialybės magistrantas.www.anglija.com V. Juozapaitis nežino, ką reiškia miegoti ant laurų 

Keletą metų buvo Tėvynės liaudies partijos nariu, tačiau 2001 m. pasitraukė iš politikos.

2008 m. kartu su prof. V. Prudnikovu, LTV muzikos laidų prodiuseriu J. Vilimu bei Lietuvos radijo ir televizijos vadovu A. Siaurusevičiumi padėjo suformuoti ir įgyvendinti LRT muzikinio projekto „Triumfo arka“ idėją.

V. Juozapaitis buvo pirmasis lietuvių operos solistas, pakviestas dalyvauti viename prestižiškiausių pasaulio muzikinių forumų – Pekino tarptautiniame muzikos festivalyje.www.muzikosbarai.lt Vytautas Juozapaitis grįžo iš Kinijos 2008 m. jis suvaidino Rigoletą pirmame ir kol kas vieninteliame Lietuvos operiniame filme nepriklausomybės metais – „Rigoletas“.www.culture.lt Filmas – opera „Rigoletas“ 

2009 m. įsteigė „Vytauto Juozapaičio edukacinį kultūros ir meno centrą“, kuris organizuoja dainavimo meistriškumo bei šokio pamokas vaikams, jaunimui ir suaugusiems, muzikinius renginius ir kt.www.zebra.lt E.ir V. Juozapaičiai neišskiriami nei namie, nei darbe

2003 m. jam įteikta Nacionalinė kultūros ir meno premija, o 2007 m. suteiktas Radviliškio Garbės piliečio vardas. 2010 m. V. Juozapaitis tapo Žmogaus teisių stebėjimo instituto geros valios ambasadoriumi.www.hrmi.lt Paskelbtas naujasis geros valios žmogaus teisių ambasadorius 

Kaip teatro artistas bei dainininkas, Vytautas Juozapaitis yra gavęs beveik visus įmanomus Lietuvos scenos apdovanojimus, taip pat yra tarptautinio Luciano Pavarotti vokalistų konkurso (kurio pagrindinis vertintojas buvo L. Pavarotti) diplomantas. Naujausias apdovanojimas – už Žermono (operoje „Traviata“) ir Arnoldo (operoje „Lietuviai“) vaidmenis 2009 m. pabaigoje pripažintas Metų operos solistu ir apdovanotas „Operos švyturiu“.

 Šeima 
Vedė 1988 m.,www.kamane.lt V. Juozapaičio interviu: be šeimos visi pasiekimai, titulai, sėkmės prarastų savo prasmę  žmona – dainininkė (sopranas), moterų vokalinio ansamblio „Eglė“ vadovė, Vilniaus kolegijos Menų fakulteto pedagogė bei LTV laidos „Kapitonų mūšis“ (2008 m.) vedėja Eglė Juozapaitienė. Turi tris dukteris: Vaivą, Vaidą ir Ievą bei tris anūkes. Augina abrikosinį pudelį, vardu Lokys, pavadintą pagal vieną iš jo gausių teatrinių vaidmenų.

 Teatrinė ir koncertinė veikla 
Nuo 1989 m. – Kauno muzikinio teatro, o nuo 1990 m. – ir Lietuvos nacionalinio operos ir baleto teatro solistas. Pastoviai vaidina ne tik šių teatrų spektakliuose, bet ir bendradarbiauja su Klaipėdos valstybiniu muzikiniu teatru bei pasirodo kt. šalutiniuose projektuose. Maestro yra sukūręs beveik 50 pagrindinių baritono vaidmenų operose, operetėse ir miuzikluose, taip pat atlikęs daugybę partijų oratoriniuose veikaluose.

Be kitų pasiekimų, pažymėtina, kad 1994–1995 m. m. vaidinti Don Žuaną W. A. Mozarto operoje „Don Žuanas“ Prahoje jį buvo angažavusi Čekų Nacionalinė opera, vaidino Gento (Belgija) operoje, taip pat su šiuo vaidmeniu susilaukė ir didžiulės sėkmės su gastrolėmis Japonijoje, o 2003 m. 13 kartų Don Žuanas buvo vaidintas didžiulėse „Teatro Lirico D‘Europa“ trupės, kuri laikoma sėkmingiausiu gastroliuojančiu operos teatru JAV, suburiančiu dainininkus iš viso pasaulio, gastrolėse JAV. Prestižiniuose užsienio operos leidiniuose įvairūs teatro kritikai vienbalsiai puikiai įvertino lietuvių baritoną visose pasirodžiusiose recenzijose.www.jennykellyproductions.com Don Giovanni reviews  Solistas gavęs ir kitų pakvietimų nuolatos vaidinti užsienio teatruose, bet atsisakęs dėl nenoro pernelyg ilgai gyventi ne Lietuvoje.www.respublika.lt Dėl ko nerimauja V.Juozapaitis? 

Maestro V. Juozapaičio bendradarbiavimo sąraše – garsiausi užsienio bei lietuvių dirigentai: Mstislavas Rostropovičius, Justus Franz, Pinch Steinberg, Eduardo Muller, David Agler, Christoph von Dohnanyi, Krzysztof Penderecki, Saulius Sondeckis, Gintaras Rinkevičius, Modestas Pitrėnas, Jonas Aleksa, Juozas Domarkas, Donatas Katkus, Vytautas Viržonis, Rimas Geniušas, Julius Geniušas ir kt., režisieriai – Anthony Minghella, Chen Shi-Zheng, Emilio Sagi, Francesca Zambello, Silviu Purcarete, Jurijus Aleksandrovas, Jonas Jurašas, Gintaras Varnas, Dalia Ibelhauptaitė, Raimundas Banionis, Gintas Žilys ir kt.www.musicperformers.lt Lietuvos muzikos atlikėjų informacijos centras. Vytauto Juozapaičio biografija 

Su spektakliais yra apkeliavęs beveik visą pasaulį ir dalyvavęs daugybėje Lietuvos bei užsienio muzikos kūrėjų simpoziumų ir muzikos festivalių, tokiuose kaip Vroclavo Oratorinės muzikos (Lenkija), „Classic Openair Solothurn“ (Šveicarija)www.diena.lt Lietuvos operos ambasadorius Šveicarijoje , „Schleswig-Holstein“ (Vokietija), Savonlinnos Operos (Suomija), „Salzburger Festspiele“ (Austrija), „New and Old Roads in India“ (Ispanija), Prancūzų šiuolaikinės muzikos kūrėjų simpoziume – festivalyje „Montpelior“ (Prancūzija), Pekino tarptautiniame muzikos festivalyje (Kinija), Guanžu menų festivalyje (Kinija), Tarptautiniame Fiodoro Šaliapino vardo operos (Rusija), Pažaislio, F. Schuberto – J. Haydno festivaliuose ir daugybėje kitų.www.bernardinai.lt V. Juozapaitis: kelionių maršrutai

Nuolatos koncertuoja Lietuvoje ir užsienyje, yra gastroliavęs Rusijoje, Vokietijoje, Austrijoje, Olandijoje, Belgijoje, Norvegijoje, Ispanijoje, Indijoje, JAV, Japonijoje, Kanadoje ir kt. šalyse. 2011 m. jo koncertinis turas po Lietuvą „Negaliu nemylėti“ kartu su „Trimito“ orkestru sumušė lankomumo rekordus.www.trimitas.lt Vytauto ir Eglės Juozapaičių bei „Trimito“ koncertinis turas sumušė lankomumo rekordus

 Vaidmenys 

Lietuvos kompozitoriai specialiai šiam solistui yra parašę vaidmenis: grafo Šemetos (Broniaus Kutavičiaus operoje „Lokys“), Karaliaus Mindaugo (Broniaus Kutavičiaus operoje „Ugnis ir tikėjimas“), Žygimanto Augusto (Giedriaus Kuprevičiaus operoje „Karalienė Bona“) ir Žilvino (Audronės Žigaitytės operoje „Žilvinas ir Eglė“).www.balsas.lt Vytautas Juozapaitis – trylika kartų Don Žuanas JAV

Žymiausi V. Juozapaičio vaidmenys:

  Don Žuanas – Wolfgang Amadeus Mozart operoje „Don Žuanas“ www.ct.svs.lt V. Juozapaičio kūrybinė viešnagė JAV: recenzijos apie vaidmenį „Don Žuanas“
 Rigoletas – Giuseppe Verdi operoje „Rigoletas“ www.klaipeda.diena.lt Apie operą „Rigoletas“
 Figaro – Gioachino Rossini operoje „Sevilijos kirpėjas“
 Baronas, Žermonas – Giuseppe Verdi operoje „Traviata“
 Oneginas – Piotro Čaikovskio operoje „Eugenijus Oneginas“
 Jeleckis – Piotro Čaikovskio operoje „Pikų dama“
 Eskamilijo – Georges Bizet operoje „Karmen“
 Šarplesas – Giacomo Puccini operoje „Madam Baterflai“
 Amonasras – Giuseppe Verdi operoje „Aida“
 Paganinis – Franz Lehar operetėje „Paganinis“
  Ipshaimas – Johann Strauss operetėje „Vienos kraujas“
 Markizas Poza (Rodrigas) – Giuseppe Verdi operoje „Don Karlas“
 Skarpija – Giacomo Puccini operoje „Toska“
 Pingas – Giacomo Puccini operoje „Turandot“
 Džanis Skikis – Giacomo Puccini operoje „Džanis Skikis“
 Pilotas – Rachel Portman operoje „Mažasis princas“
 Volframas – Richard Wagner operoje „Tanhoizeris“
 Enrikas – Gaetano Donizetti operoje „Liučija di Lamermūr“
 Renatas – Giuseppe Verdi operoje „Kaukių balius“
 Don Karlas – Giuseppe Verdi operoje „Likimo galia“
  Guglielmas – Wolfgang Amadeus Mozart operoje „Visos jos tokios“
 Homonajus – Johann Strauss operoje „Čigonų baronas“
 Gvidas – Johann Strauss operetėje „Naktis Venecijoje“
 Valentinas – Charles Gounod operoje „Faustas“
 Ūdrys – Vytauto Klovos operoje „Pilėnai“
 Grafas Šemeta – Broniaus Kutavičiaus operoje „Lokys“
 Karalius Mindaugas – Broniaus Kutavičiaus operoje – balete „Ugnis ir tikėjimas“
 Žygimantas Augustas – Giedriaus Kuprevičiaus operoje „Karalienė Bona“
 Žilvinas – Audronės Žigaitytės-Nekrošienės operoje „Žilvinas ir Eglė“
 Lindoras – Franz Joseph Haydn operoje „Žvejės“
  Don Alvaras – Gioachino Rossini operoje „Kelionė į Reimsą“
 Fredis – Frederick Loewe miuzikle „Mano puikioji ledi“
 Pliumketas – Friedrich von Flotow operoje „Marta“
 Arnoldas, Erdvilis – Amilcare Ponchielli operoje „Lietuviai“
 Otokaras, Kilijanas – Carl Maria von Weber operoje „Laisvasis šaulys“
 Delaura – Peter Eötvös operoje „Meilė ir kiti demonai“
 Frolas – Richard Cocciante miuzikle „Paryžiaus katedra“
 Žeraras – Umberto Giordano operoje „Andrė Šenjė“
 Poncijus Pilotas – Tim Rice ir Andrew Lloyd Webber roko operoje „Jėzus Kristus superžvaigždė“
 Almaviva – Wolfgang Amadeus Mozart operoje „Figaro vedybos“

Baritono partijos oratoriniuose veikaluose:

 Carl Orff sceninėje kantatoje „Carmina Burana“
 Johannes Brahms „Vokiškasis requiem“
 Benjamin Britten „Karo requiem“
 Franz Schubert oratorijoje „Stabat Mater“
 Gustav Mahler „Stebuklingasis berniuko ragas“
 Arnold Schonberg „Gurės dainos“
 Igor Stravinsky simfoninėje poemoje „Lakštingala“
 Sofia Gubaidulina operoje–oratorijoje–balete „Malda Akvariaus erai“
 Vytauto Barkausko oratorijoje „Viltis“
 Johann Sebastian Bach „Mišios h–moll / Mass in B minor“
 Krzysztof Penderecki 8 simfonijoje „Dainos apie netvarumą“
 Kaija Saariaho 5 dalių cikle sopranui, baritonui ir instrumentiniam ansambliui „The Tempest Songbook“
 Leonard Bernstein miuzikle „Kandidas“ (koncertinis atlikimas)

 Pedagoginė veikla 

Nuo 1996 m. V. Juozapaitis – Lietuvos muzikos akademijos Dainavimo katedros docentas, o nuo 2010 m. – profesorius, nuo 2006 m. – ir Vilniaus kolegijos Menų fakulteto docentas. Vieni garsesnių jo mokinių: operos solistai – Edmundas Seilius, Dainius Stumbras, Ramūnas Urbietis, Raimondas Baranauskas, Algirdas Bagdonavičius, Egidijus Dauskurdis, Šarūnas Čepulis, Šarūnas Šapalas, Liutauras Sutkus, Rytis Ambraziejus, Alvils Cedriņš, Tomas Pavilionis, pop dainininkai – Vaidas Baumila, muzikinio realybės šou „Dangus 2“ nugalėtojas Justinas Lapatinskas ir kt.

Buvo vienas iš muzikinių realybės šou „Kelias į žvaigždes 2“ (2006) bei „Kelias į žvaigždes 3“ (2007) dalyvių mokytojų, tarp jų – ir KĮŽ 2 nugalėtojo Merūno Vitulskio.

2004 m. buvo pakviestas pravesti meistriškumo pamokų Vasaros akademijoje Kristiansande (Norvegija), kur kviečiami žymiausi Europos vokalo pedagogai ir dirigentai.

 Televizinė veikla 

Žinomas kaip LTV laidos „Tegyvuoja klasika!“ (2002–2003 m.) vedėjas,www.bernardinai.lt V. Juozapaitis apie laidą „Tegyvuoja klasika!“ LNK muzikinio realybės šou „Kelias į žvaigždes“ (2006–2007 m.) dalyvių mokytojas bei „Mokytojų turnyro“ (2007 m.) vicečempionas, renginio „Nacionalinė pažangos premija 2007“, Paramos akcijos – koncerto „Misija Sibiras’11” (2011 m.) vedėjas, LTV laidos „Mažųjų žvaigždžių ringas“ arbitras, visų sezonų LNK muzikinio šou „Žvaigždžių duetai“ (2007, 2008, 2009, 2010, 2011, 2012 m.)www.vtv.lt V. Juozapaitis – apie komisijos pirmininko darbą „Žvaigždžių duetuose“ komisijos pirmininkas, LTV muzikinio projekto „Triumfo arka“ (2008, 2009, 2010 m.) vienas iš idėjinių vadų ir žiuri pirmininkas, 2010 m. – taip pat ir nuolatinis TV3 muzikinės laidos „Muzikos čempionų taurė“ komisijos narys, 2011 m. – LTV laidos „Vunderkindai.lt“ komisijos narys, 2008, 2011 m. Eurovizijos nacionalinės atrankos bei kt. TV projektų kviestinis žiuri narys (LNK „Šok su žvaigžde!“, TV3 „Šok su manimi“), nuolatinis TV bei labdaringų koncertų dalyvis ir kt.

 Diskografija 

Studijiniai albumai
 Negaliu Nemylėti (2004)
 Baritonas (2005)
 Neprarask Vilties (2008)

Video albumai
 Neprarask Vilties (2008)

 Apdovanojimai 
Vytautas Juozapaitis yra laimėjęs visus pagrindinius scenos bei valstybinius apdovanojimus už ilgametį kūrybinį indėlį į kultūrą ir meną bei nuopelnus garsinant Lietuvos vardą.

 1980 m. – „Dainų dainelės“ laureatas
 1992 m. – I–ojo Lietuvos vokalistų konkurso laureatas
 1992 m. – Tarptautinio Luciano Pavarotti vokalistų konkurso diplomantas (JAV)
 1999 m. – Lietuvos teatro sąjungos prizo „Kristoforas“ laureatas
 2002 m. – „Operos švyturių“ apdovanojimo „Metų operos solistas“ laureatas
 2003 m. – Ordino „Už nuopelnus Lietuvai“ Karininko kryžiaus kavalierius
 2003 m. – Lietuvos nacionalinės kultūros ir meno premijos laureatas
 2003 m. – Metų operos solisto „Publikos simpatijų“ apdovanojimo laureatas
 2004 m. – Metų operos solisto „Publikos simpatijų” apdovanojimo laureatas
 2004 m. – Lietuvos muzikų sąjungos „Auksinio disko“ prizo laureatas
 2004 m. – Lietuvos operos bičiulių draugijos „Kipro“ apdovanojimo laureatas
 2006 m. – „Auksinio scenos kryžiaus“ apdovanojimo laureatas
 2006 m. – „Operos švyturių“ apdovanojimo „Metų operos solistas“ laureatas
 2007 m. – LNK muzikinio šou „Kelias į žvaigždes. Mokytojų turnyras“ vicečempionas
 2007 m. – Radviliškio miesto Garbės piliečio vardas
 2007 m. – Dienraščio „Respublika“ priedo „Brigita“ konkurso „Gražus vyras“ nugalėtojas
 2009 m. – „Operos švyturių“ apdovanojimo „Metų operos solistas“ laureatas

 Šaltiniai 
 „Muzikos enciklopedija“ (2 tomas), 2003 m. ISBN 5-420-0153-7

 Išnašos 

 Nuorodos 
 V. Juozapaičio video
 Viešoji įstaiga „Vytauto Juozapaičio edukacinis kultūros ir meno centras“
 V. Juozapaitis music.lt svetainėje
 Oficialus V. Juozapaičio tinklalapis


<noinclude>

Kategorija:Lietuvos operos dainininkai
Kategorija:Lietuvos muzikos pedagogai
Kategorija:Baritonai
Kategorija:Lietuvos nacionalinės kultūros ir meno premijos laureatai
Kategorija:Seimo nariai